Diari Oficial de la Generalitat Valenciana


Sumari del DOGV 9385, del 18-07-2022 (2022/6778)

Extracte de la Resolució de 5 de juliol de 2022, de la Conselleria d'Hisenda i Model Econòmic, per la qual es convoca, per a l'exercici 2022, una beca per a la realització de pràctiques professionals en les dependències de la Direcció General de Model Econòmic, Finançament Autonòmic i Política Financera.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9385

Data del DOGV
:   18-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6778


Data del document
:   05-07-2022

Organisme emissor
:   Conselleria d'Hisenda i Model Econòmic

Tipus de document
:   Extracte

Anàlisi jurídica

 Descriptors 

:   * Conselleria d'Hisenda i Model Econòmic
    * ajuda pública

Extracte de la Resolució de 5 de juliol de 2022, de la Conselleria d'Hisenda i Model Econòmic, per la qual es convoca, per a l'exercici 2022, una beca per a la realització de pràctiques professionals en les dependències de la Direcció General de Model Econòmic, Finançament Autonòmic i Política Financera. [2022/6778]  
BDNS (identif.): 638842.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/638842)  
  
Primer. Convocatòria  
Es convoca, en règim de concurrència competitiva, la concessió d'una beca per a l'exercici 2022, en les dependències de la Direcció General de Model Econòmic, Finançament Autonòmic i Política Financera, a fi de completar la formació de joves titulats universitaris mitjançant la realització de pràctiques professionals en matèria d'anàlisi i estudis relacionats amb hisenda pública, documentació i estadística.  
  
La convocatòria es regirà pel que es disposa en l'Ordre 7/2017, de 9 d'agost, de la Conselleria d'Hisenda i Model Econòmic, per la qual s'aproven les bases reguladores per a la concessió de beques de pràctiques professionals en la Conselleria d'Hisenda i Model Econòmic, publicada en el número 8116, del 30 d'agost de 2017, del Diari Oficial de la Generalitat Valenciana.  
  
Segon. Persones beneficiàries  
Les persones sol·licitants d'aquesta beca hauran de reunir, en la data de finalització del termini de presentació, els requisits establits en l'article 2 de les bases reguladores, així com els que addicionalment es dispose en la convocatòria, havent de posseir llicenciatura o grau en alguna de les titulacions següents: informació i documentació, economia estadística, informàtica i matemàtiques.  
  
Tercer. Sol·licituds i documentació  
1. Les persones aspirants a obtindre la beca presentaran, exclusivament per via electrònica, la seua sol·licitud i el currículum de manera completa, en la seu electrònica de la Generalitat https://sede.gva.es.  
2. Els models d'impresos normalitzats (sol·licitud i documentació) estaran disponibles en la seu electrònica de la Generalitat.  
3. El règim per a la presentació acreditativa dels mèrits serà l'establit en l'article 6 de les bases reguladores.  
  
Quart. Termini de presentació de les sol·licituds  
El termini de presentació de les sol·licituds serà de 20 dies hàbils a comptar des de l'endemà de la publicació del present extracte en el Diari Oficial de la Generalitat Valenciana.  
  
Cinqué. Durada de la beca  
La beca tindrà una durada màxima de 12 mesos, comptat des de la data que s'indique en la resolució de concessió, i podrà ser prorrogada, mitjançant resolució expressa, fins a un període màxim de 12 mesos addicionals, sense necessitat de nova convocatòria, sempre que existisca crèdit adequat i suficient en els pressupostos de la Generalitat per als exercicis als quals afecte la pròrroga, i que el desenvolupament de l'activitat que s'estiga efectuant així ho requerisca o aconselle.  
  
Sisé. Dotació econòmica i finançament  
De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, i amb la Resolució de 19 de gener de 2022, de la Conselleria d'Hisenda i Model Econòmic, per la qual s'estableix la quantitat de percepció en l'exercici 2022 de les beques sotmeses a l'àmbit d'aplicació del citat Decret 132/2009, la quantia bruta mensual de la beca en 2022 serà de 1.120,19 euros.  
La beca prevista en la convocatòria es finançarà amb càrrec a la línia S5122000 del programa pressupostari 611.40 «Finançament Autonòmic» del pressupost de despeses de la Generalitat, recollida en els annexos de transferències i subvencions de la Llei 8/2021, de 30 de desembre, de pressupostos de la Generalitat per a l'exercici 2022, o el seu equivalent en els exercicis successius, per una quantia màxima de 28.130,40 euros, incloent-hi la possibilitat de pròrroga, amb la distribució d'anualitats següent, condicionades a l'existència de crèdit adequat i suficient en els pressupostos de la Generalitat dels anys 2023 i 2024:  
  
  
2022 2023 2024  
5.860,50 euros 14.065,20 euros 8.204,70 euros  
  
  
València, 5 de juliol de 2022.- El sotssecretari de la Conselleria d'Hisenda i Model Econòmic: Daniel González Serisola.